ერატოსთენე

ერატოსთენე კირენალი (ბერძ. Ἐρατοσθένης ὁ Κυρηναῖος; დ. დოხოლაფირო ჯვ.წ. 276, კირენა (ასეიან ლიბია) — ღ. დოხოლაფირო  ჯვ. წ. 194, ალექსანდრია) — ბერძენი მათემატიკოსი, გეოგრაფი, ასტრონომი დო პოეტი. გურაფულენდჷ კირენაშ გიმნაზიას, უკულ გურაფა გაგინძორჷ ათენს, სოდეთ სტოიციზმის გურაფულენდჷ. გურაფაშ თებაშ უკულ ალექსანდრიაშა მიდართჷ დო რდჷ ალექსანდრიაშ ბიბლიოთეკაშ თარი ბიბლიოთეკარი. ერატოსთენე მოღალენდჷ მენცარობაშ შხვადოშხვა დარგეფს. რდჷ გეოგრაფიაშ დუმარსხუაფალი. მიშეღჷ გეოგრაფიული ტერმინეფი, ნამუეფი ამდღა ხოლო გიმირინუაფჷ. ერატოსთენე რდჷ ქრონოლოგიაშ დუმარსხუაფალი, დაზუსტჷ ტროაშ ლჷმაშ შხვადოშხვა თარიღეფი. რიცხუეფიშ თეორიას ერატოსთენექ გიმიგონჷ ერატოსთენეშ ტკიბირი, ნამუშ გჷმორინაფათ შილებე მარტივი რიცხუეფიშ იდენტიფიკაცია. ერატოსთენე რდჷ მაართა მენცარი ნამუქჷთ ზიმუ დიხაუჩაშ მერიდიანიშ სიგინძა. ერატოსთენე რდჷ ავტორი მენცარული დო ფილოსოფიური ტრაქტატეფიშ. ერატოსთენეშ ნაჭარეფიშ უმენტაშობა დინაფილი რე.

რესურსეფი ინტერნეტის

English translation of the primary source for Eratosthenes and the size of the Earth at Roger Pearse.
Bernhardy, Gottfried: Eratosthenica  Berlin, 1822 (PDF) (Latin/Greek), Reprinted Osnabruck 1968 (German)
Eratosthenes' sieve in Javascript 
About Eratosthenes' methods, including a Java applet 
Measuring the Earth with Eratosthenes' method

კატეგორია:ბერძენეფი
კატეგორია:ბერძენი მათემატიკოსეფი
კატეგორია:ბერძენი გეოგრაფეფი
კატეგორია:ბერძენი ფილოსოფოსეფი
კატეგორია:ბერძენი ფილოლოგეფი
კატეგორია:ბერძენი ასტრონომეფი
კატეგორია:ბერძენი პოეტეფი